Fiecare român aruncă, în medie, 130 de kg de mâncare pe an, arată statisticile. În total, alimentele irosite în 12 luni ar ajunge pentru a hrăni timp de 20 de ani populația orașului Cluj-Napoca, spun reprezentanții organizațiilor non-guvernamentale.

Activiștii au lansat o broșură cu sfaturi. Conține sfaturi anti-risipă, sfaturi despre ce înseamnă păstrarea alimentelor, durata lor de valabilitate.

Cea mai multă mâncare se irosește de Paște și Crăciun.

Ioana Miheț, consultant Food Waste Combat: Să gătești mai puține feluri. Nu e nevoie de șapte feluri pe persoană, cine mănâncă atât până la urmă?

Activiștii anti-risipă împlinesc doi ani de activitate. Cel mai mare proiect al lor este deschiderea băncii de alimente din Cluj-Napoca, prin care au reușit să salveze sute de tone mâncare pe care supermarketurile și restaurantele o aruncau.

Camelia Gui - manager de proiect: „Tot ce vedeți aici e rezultatul eforturilor a unei echipe de 23 de oameni care vor și duce și mai departe acest proiect pe doi piloni: educație pentru combaterea risipei alimentare și banca de alimente pentru redus efectiv risipa”

Ghidul anti-risipă alimentară urmează să fie distribuit în țară începând cu luna februarie.